CELEX: 32016D0042
Language: mt
Date: 2016-01-15 00:00:00
Title: Deċiżjoni ta' Implimentazzjoni tal-Kummissjoni (UE) 2016/42 tal-15 ta' Jannar 2016 li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza (notifikata bid-dokument C(2016) 209) (Test b'rilevanza għaż-ŻEE)

16.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 11/10
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/42
   tal-15 ta' Jannar 2016
   li temenda l-Anness tad-Deċiżjoni ta' Implimentazzjoni (UE) 2015/2460 li tikkonċerna ċerti miżuri protettivi marbuta mal-influwenza avjarja b'patogeniċità għolja tas-sottotip H5 fi Franza
   
      
         (notifikata bid-dokument C(2016) 209)
      
   
   (It-test bil-Franċiż biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikolari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar l-iċċekkjar, veterinarju u zootekniku applikabbli għall-kummerċ intra-Kommunitarju ta' ċertu annimali ħajjin u prodotti bil-ħsieb tat-tlestija tas-suq intern (2), u b'mod partikolari l-Artikolu 10(4) tagħha,
   Billi:
   
               (1)
            
            
               Id-Direttiva tal-Kunsill 2005/94/KE (3) tistabbilixxi ċerti miżuri preventivi relatati mas-sorveljanza u d-detezzjoni kmieni tal-influwenza avjarja u l-miżuri minimi ta' kontroll li jridu jiġu applikati f'każ ta' tifqigħa ta' dik il-marda f'pollam jew f'għasafar oħra mrobbijin. L-Artikolu 16 ta' dik id-Direttiva jistipula li jiġi stabbiliti żoni ta' protezzjoni, żoni ta' sorveljanza u żoni ristretti ulterjuri f'każ ta' tifqigħa ta' influwenza avjarja b'patoġeniċità għolja (HPAI).
            
         
               (2)
            
            
               Fl-2015, Franza nnotifikat lill-Kummissjoni dwar tifqigħat ta' HPAI tas-sottotip H5 f'azjendi fejn jinżamm il-pollam fit-territorju tagħha u minnufih ħadet il-miżuri minimi ta' kontroll meħtieġa skont id-Direttiva 2005/94/KE, inkluż li tistabbilixxi żoni ta' protezzjoni u ta' sorveljanza u żona ristretta ulterjuri skont dik id-Direttiva.
            
         
               (3)
            
            
               Barra minn hekk, id-Deċiżjoni ta' Implimentazzjoni tal-Kummissjoni (UE) 2015/2460 (4) ġiet adottata biex jitqiesu t-tixrid ta' HPAI fi Franza u l-istabbiliment mill-awtorità kompetenti ta' dak l-Istat Membru ta' żona ristretta ulterjuri kbira madwar iż-żoni ta' protezzjoni u ta' sorveljanza. Dik iż-żona ristretta ulterjuri tinkludi diversi dipartimenti jew partijiet minnhom fil-Lbiċ ta' dak l-Istat Membru. Id-Deċiżjoni ta' Implimentazzjoni (UE) 2015/2460 tistipula, inter alia, li ż-żona ristretta ulterjuri stabbilita minn Franza f'konformità mad-Direttiva 2005/94/KE għandha tinkludi tal-inqas iż-żoni elenkati bħala ż-żona ristretta ulterjuri fl-Anness ta' dik id-Deċiżjoni ta' Implimentazzjoni.
            
         
               (4)
            
            
               Issa Franza rrapportat tifqigħat tal-HPAI li seħħew barra ż-żoni elenkati bħala ż-żona ristretta ulterjuri fl-Anness tad-Deċiżjoni ta' Implimentazzjoni (UE) 2015/2460. Minħabba l-iżvilupp tas-sitwazzjoni epidemjoloġika u r-riskju ta' aktar tixrid tal-marda, Franza qed tkabbar iż-żona ristretta ulterjuri madwar iż-żoni ta' protezzjoni u ta' sorveljanza stabbiliti.
            
         
               (5)
            
            
               Għalhekk huwa meħtieġ li jiġi emendat l-Anness tad-Deċiżjoni ta' Implimentazzjoni (UE) 2015/2460 sabiex jitqies it-tkabbir taż-żona ristretta ulterjuri minn Franza.
            
         
               (6)
            
            
               Il-Kummissjoni eżaminat il-miżuri ta' kontroll li ttieħdu minn Franza u hija sodisfatta li l-fruntieri taż-żona ristretta ulterjuri, stabbiliti mill-awtorità kompetenti ta' dak l-Istat Membru, b'konformità mal-Artikolu 16(4) tad-Direttiva 2005/94/KE, huma mbegħdin biżżejjed mill-azjendi li fihom ġie kkonfermat li seħħew it-tifqigħat tal-HPAI.
            
         
               (7)
            
            
               Sabiex jiġi evitat kwalunkwe xkiel bla bżonn għall-kummerċ fi ħdan l-Unjoni u sabiex jiġu evitati ostakoli mhux ġustifikati għall-kummerċ li jiġu imposti minn pajjiżi terzi, jeħtieġ li tiġi definita malajr iż-żona ristretta ulterjuri stabbilita minn Franza fil-livell tal-Unjoni.
            
         
               (8)
            
            
               Għalhekk, id-Deċiżjoni ta' Implimentazzjoni (UE) 2015/2460 għandha tiġi emendata kif xieraq.
            
         
               (9)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni ta' Implementazzjoni (UE) 2015/2460 jinbidel bit-test stabbilit fl-Anness ta' din id-Deċiżjoni.
   Artikolu 2
   Din id-Deċiżjoni hija indirizzata lir-Repubblika ta' Franza.
   
      Magħmul fi Brussell, il-15 ta' Jannar 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  Id-Direttiva tal-Kunsill 2005/94/KE tal-20 ta' Diċembru 2005 dwar miżuri Komunitarji għall-kontroll tal-influwenza tat-tjur u li tħassar id-Direttiva 92/40/KEE (ĠU L 10, 14.1.2006, p. 16)
   
      (4)  Id-Deċiżjoni ta' Implimentazzjoni tal-Kummissjoni (UE) 2015/2460 tat-23 ta' Diċembru 2015 li tikkonċerna ċerti miżuri protettivi marbuta mal-influwenza tat-tjur b'patoġeniċità għolja tas-sottotip H5 fi Franza (ĠU L 339, 24.12.2015, p. 52).
   
      ANNESS
      
         
            “ANNESS
            Żona ristretta ulterjuri kif imsemmija fl-Artikolu 2(1):
            
                        Kodiċi ISO tal-Pajjiż
                     
                     
                        Stat Membru
                     
                     
                        Isem (in-numru tad-Dipartiment)
                     
                     
                         
                     
                     
                         
                     
                  
                        FR
                     
                     
                        Franza
                     
                     
                        Erjas li jinkludu d-Dipartimenti ta':
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Erjas li jinkludu partijiet mid-Dipartimenti ta':
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16) il-komun ta':
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19) il-komuni ta':
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES”